คือหนูใช้นิ้วล้วงเข้าไปในช่องคลอดจนสุดปลายนิ้ว รู้สึกมีตุ่มกลมๆที่บริเวณปากมดลูก อยากทราบว่ามันคืออะไรแล้วอันตรายรึเปล่าคะ ?
สวัสดีค่ะ ตุ่มกลมๆที่บริเวณปากมดลูก อาจมีสาเหตุมาจาก-ติ่งเนื้อของปากมดลูกหรือช่องคลอด อาจเป็นเนื้อดีหรือเนื้อร้ายก็ได้ ต้องเห็นลักษณะก้อนร่วมด้วย จึงจะพอบอกได้-ถุงน้ำบริเวณช่องคลอดหรือปากมดลูก-ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ ก็จะทำให้มีอาการเจ็บและปวดขณะมีเพศสัมพันธ์ คลำได้ก้อน แต่มักเป็นบริเวณปากช่องคลอดภายนอก-ถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่-หูด หรือโรคติดต่อทางเพศสัมพันธ์ที่ทำให้ปากมดลูกอักเสบการมีก้อนอยู่ที่ปากมดลูกเป็นความผิดปกติ ควรไปตรวจให้ได้การวินิจฉัย สังเกตอาการถ้าก้อนโตเร็ว กดเจ็บ ปวด บวม แดง ร้อนที่ก้อน มีหนองหรือเลือดไหล มีไข้ ปัสสาวะแสบขัด ควรรีบไปพบสูตินรีแพทย์การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาสอดใดๆมาใช้เอง ไม่เอามือเข้าไปบีบหรือคลำเองบ่อยๆ และสังเกตอาการดังกล่าวไป